open-index/open-wikipedia-markdown huggingface dataset:
น้ำเต้า

**น้ำเต้า** () คือพืชล้มลุกชนิดหนึ่งที่อยู่ในตระกูลแตง อยู่ในวงศ์ Cucurbitaceae

น้ำเต้ามีถิ่นกำเนิดอยู่ในทวีปแอฟริกาตอนใต้ เป็นไม้เถาล้มลุกอายุปีเดียว พบได้ในทั่วไปในทุกภาคของประเทศไทย มีหลายสายพันธุ์ เช่น น้ำเต้าทรงเซียน นิยมทำเป็นเครื่องประดับ น้ำเต้าขมไม่นิยมปลูกหาได้ยาก ส่วนใหญ่ปลูกเพื่อทำเป็นยาเท่านั้น ในทางสมุนไพรชาวอินเดียจะใช้ผลของน้ำเต้าในการประกอบอาหารให้ผู้ช่วยโรคเบาหวานและความดันโลหิตสูงรับประทาน และในประเทศจีนมีการรับประทานน้ำเต้าเพื่อควบคุมเบาหวาน สรรพคุณเป็นยาเย็นและชื้น มีประโยชน์สำหรับผู้ป่วยโรคหัวใจและชราภาพ

## อ้างอิง
 

## แหล่งข้อมูลอื่น
* http://www.sciencedaily.com/releases/2005/12/051214081513.htm How Bottle Gourds were bought to America by Native Americans
*How to make bottle gourd foliage and gourd stew 
* http://www.gourdzette.com/  Gourd Information, Projects, News.

* Multilingual taxonomic information at the University of Melbourne
* Calabashes used for flotation and to store fish during huge Nigerian fish festival
* Eipo (West New Guinea, Central Highlands) - Making a Penis Gourd (Sanyum), by Franz Simon and Wulf Schiefenhövel. IWFMedia Catalog page for 15-minute video filmed in 1976 demonstrating the ;process of manufacturing a koteka from a gourd.

หมวดหมู่:บรรจุภัณฑ์
หมวดหมู่:วงศ์แตง
หมวดหมู่:พืชที่รับประทานได้
หมวดหมู่:ผัก
ล่อ

**ล่อ** () เดิมเรียกว่า **ฬ่อ** เป็นสัตว์พันธุ์ผสมระหว่าง ลาตัวผู้และม้าตัวเมีย  ม้าและลาเป็นสัตว์คนละสปีชีส์ที่มีจำนวนโครโมโซมแตกต่างกัน โดยเมื่อมีการผสมออกมาแล้ว ล่อตัวผู้ทั้งหมดและล่อตัวเมียส่วนใหญ่จะเป็นหมัน สำหรับสัตว์ผสมระหว่างม้าตัวผู้และลาตัวเมีย จะถูกเรียกว่า ฮินนี 

ล่อถูกนิยมนำมาใช้ในการเป็นพาหนะสำหรับขนของ โดยขนาดและปริมาณของที่สามารถบรรทุกได้จะขึ้นอยู่กับสายพันธุ์และน้ำหนักตัวของล่อเอง คุณสมบัติเด่นของล่อจะมี ความอดทน เท้าที่มั่นคง และมีชีวิตยืนยาวกว่าม้า ขณะเดียวกันมีความฉลาด เชื่อง และเดินทางรวดเร็วกว่าลา

ล่อตัวเมียสามารถตั้งครรภ์ได้เนื่องจากมีรังไข่แม้ว่าโอกาสจะต่ำก็ตาม

## อ้างอิง

หมวดหมู่:สัตว์เชื่อง
หมวดหมู่:ปศุสัตว์
หมวดหมู่:ลูกผสมข้ามสายพันธุ์เลี้ยงลูกด้วยนม
เฮโนเฮโนโมเฮจิ

thumb|100px|ภาพหน้าคนที่ประกอบด้วยตัวอักษรทั้งเจ็ดตัว

**เฮโนเฮโนโมเฮจิ** () หรือ **เฮเฮโนโนโมเฮจิ** () เป็นภาพโครงสร้างใบหน้าที่วาดโดยเด็กนักเรียนชาวญี่ปุ่น โดยใช้ตัวอักษรฮิรางานะ 7 ตัวมาประกอบกันเป็นใบหน้า เด็กชาวญี่ปุ่นมักวาดเฮโนเฮโนโมเฮจิลงบนใบหน้าของหุ่นไล่กา และตุ๊กตาไล่ฝน

## การวาด
thumb|100px|การวาด
# ใช้ตัวอักษร "เฮะ" (へ) เป็นคิ้ว วาดทั้งข้างซ้ายและขวา
# ใช้ตัวอักษร "โนะ" (の) เป็นตา วาดทั้งข้างซ้ายและขวา
# ใช้ตัวอักษร "โมะ" (も) เป็นจมูก โดยวาดตรงกลาง
# ใช้ตัวอักษร "เฮะ" (へ) อีกตัวเป็นปาก วาดไว้ด้านล่างของจมูก
# และใช้ตัวอีกษร "จิ" (じ) วาดเป็นใบหน้าโดยวาดครอบคลุมทั้งหมด

## อ้างอิง

## ดูเพิ่ม

* สัญรูปอารมณ์

## แหล่งข้อมูลอื่น
* 

หมวดหมู่:ภาษาญี่ปุ่น
แอพเพียรส์

**แอ็พเพียรส์** () เป็นซิงเกิลที่ 11 ของอายูมิ ฮามาซากิ  เป็นเพลงในอัลบั้ม LOVEppears  วางจำหน่ายเมื่อวันที่ 10 พฤศจิกายน  พ.ศ. 2542  เปิดตัวที่อันดับ 2 ของออริกอนชาร์ตในสัปดาห์แรก 274,000 แผ่น  และมียอดขายรวมประมาณ 291,000 แผ่น  

ปกซิงเกิล appears มีความคล้ายคลึงกับปกอัลบั้ม LOVEppears โดยต่างกันที่เพียงสีผิวเท่านั้น  และมิวสิกวิดีโอเพลงใช้เพลง appears“99 Greeting Mix”  ซึ่งเป็นเวอร์ชันรีมิกซ์  และยังเป็นเพลงประกอบโฆษณาของบริษัทเครื่องสำอางคาโอในประเทศญี่ปุ่น

ในปี พ.ศ. 2546 ได้มีการนำเพลง appears มาเรียบเรียงทำนองใหม่บรรจุอยู่ในอัลบั้มรวมเพลงบัลลาร์ดที่ชื่อว่า A BALLARDS 
 
## รายชื่อเพลง

# appears“99 Greeting Mix” 
# appears“Scud Filter Mix” 
# appears“Dub's Eurotech Remix” 
# WHATEVER“Ferry 'System F' Corsten dub mix” 
# appears“JP's SoundFactory Mix” 
# appears“HΛL's Mix” 
# immature“D-Z DUAL LUCIFER MIX” 
# WHATEVER“Ferry 'System F' Corsten vocal extended mix” 
# appears“Keith Litman's Mix of Truth” 
# immature“JT Original CM Version” 
# appears“99 Greeting Mix -Instrumental-” 
# immature“JT Original CM Version -Instrumental-”  

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน 

หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
กรรมกิเลส

**กรรมกิเลส** คือ กรรมเครื่องเศร้าหมอง 4 ประการ ได้แก่
* **ปาณาติบาต** ฆ่าชีวิตสัตว์
* **อทินนาทาน** ลักขโมย
* **กาเมสุ มิจฉาจาร** ประพฤติผิดในกาม
* **มุสาวาท** พูดเท็จ

หมวดหมู่:ศาสนาพุทธ
ปฐวีธาตุ

**ปฐวีธาตุ** คือหินที่อยู่ในน้ำที่ผ่านการเจียรไนจากธรรมชาติเป็นร้อยเป็นพันปีจนใสแสงผ่านได้ เมื่อเอามือไปบังที่ก้อนปฐวีธาตุจะแลเห็นและต้องเป็นหินจากใต้แม่น้ำโขง ณ ตำแหน่งบริเวณที่ท่านได้กำหนดบอกให้ไปเก็บเท่านั้น เนื่องจากพญานาคราชได้ถวายให้ท่านดุจเดียวกัน หินที่ได้รับการถวายจากพญานาคราชนี้ถือเป็นธาตุกายสิทธิ์ที่เกิดจากธาตุลมมีกายสิทธิ์ฝ่ายสัมมาทิฐิเข้าครองซึ่งส่วนใหญ่กายสิทธิ์เหล่านี้จะบรรลุธรรมขั้นสูงอีกทั้งได้รับการอธิษฐานจิตจากพระเถระเจ้าที่ทรงคุณวิเศษจึงกล่าวได้ว่ามีอิทธิปาฎิหาริย์ และพุทธานุภาพ เหนือชั้นกว่าเหล็กไหลและให้คุณแก่ผู้ครอบครอง ล้วนแล้วแต่สร้างอภินิหารและประสบการณ์ให้กับผู้บูชานับจำนวนไม่ถ้วน ทั้งเรื่องแคล้วคลาด คงกระพัน ปลอดภัย โชคลาภ และเมตตามหานิยมนำไปแช่น้ำทำน้ำมนต์แก้คุณไสยได้ ถ้าจะให้ได้ผลดีควรให้ได้สัมผัสไอตัวผู้ใช้ให้มากที่สุด

ปฐวีธาตุต่างจากพระเครื่องตรงที่กรวดจากแม่น้ำโขงซึ่งหลวงปู่นำมาอธิษฐานเหล่านั้น พวกนาคเขาถือว่าเป็นสมบัติอย่างหนึ่งของเขา กรวดเหล่านั้นจึงมีพลังงานของพวกเขาติดมาด้วย และเมื่อได้รับการอธิษฐานด้วยกระบวนการทางจิตที่ซับซ้อนอย่างยากที่เราจะเข้าใจ ก็จะทำให้กรวดเหล่านั้นเกิดพลังงานมหาศาลชนิดที่เราก็ไม่เข้าใจอีกอยู่ดีว่า เป็นเช่นนั้นได้อย่างไร

## ดูเพิ่ม
* ธาตุ 6

## อ้างอิง

หมวดหมู่:ความเชื่อ
ทูบี (เพลงของอายูมิ ฮามาซากิ)

**ทู บี** () เป็นซิงเกิลที่ 8 ของอายูมิ ฮามาซากิที่วางจำหน่ายหลังจากออกซิงเกิล LOVE ~Destiny~ / LOVE ~since 1999~ ได้ไม่ถึงหนึ่งเดือน  โดยวางจำหน่ายเมื่อวันที่ 12 พฤษภาคม  พ.ศ. 2542  โดยเปิดตัวสัปดาห์แรกที่อันดับที่ 4 ของออริกอนชาร์ตด้วยยอดขาย 109,860 แผ่น  ถึงแม้ว่าซิงเกิลนี้จะไม่ประสบความสำเร็จเหมือนซิงเกิลแล้วอย่าง LOVE ~Destiny~ / LOVE ~since 1999~ ที่เปิดตัวที่อันดับที่ 1 ออริกอนชาร์ต  แต่ก็มียอดขายเปิดตัวมากกว่าซึ่งเกิ้ลที่ผ่านๆมาของอายูมิ
 
เพลง TO BE เป็นเพลงแรกของอายูมิที่แต่งขึ้นโดย D.A.I  ถึงแม้ว่าซิงเกิลนี้จะไม่ประสบความสำเร็จเท่าซิงเกิลที่แล้ว  แต่ก็ทำให้อายูมิเป็นที่รู้จักในวงการบันเทิงมากขึ้น

ซิงเกิล TO BE ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวที่อันดับที่ 26 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 350,000 แผ่น

## รายชื่อเพลง

### 8 ซม.
# TO BE 
# TO BE (Dub's cool wind Remix) 
# TO BE (Instrumental) 

### 12 ซม.
# TO BE "Original Mix" 
# TO BE "Dub's cool wind Remix" 
# appears "H.W Tokyo Hard House Mix" 
# Fly high "SHARP BOYS U.K VOCAL MIX" 
# Fly high "Supreme Mix" 
# Fly high "SAMPLE MADNESS REMIX" 
# TO BE "Original Mix -Instrumental-" 

## การแสดงสด
* 8 พฤษภาคม พ.ศ. 2542 – CDTV – "To Be" 
* 13 พฤษภาคม พ.ศ. 2542 – Utaban – "To Be" 
* 14 พฤษภาคม พ.ศ. 2542 – Music Station – "To Be" 
* 22 พฤษภาคม พ.ศ. 2542 – Pop Jam – "To Be" 
* 28 พฤษภาคม พ.ศ. 2542 – Music Station – "To Be" 
* 21 มิถุนายน พ.ศ. 2542 – Hey! Hey! Hey! – "To Be" 

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน 

หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
เสขิยวัตร

**เสขิยวัตร** เป็นส่วนหนึ่งของวินัยบัญญัติของภิกษุ (ศีล 227 ข้อ) กล่าวคือ วัตรที่ภิกษุจะต้องศึกษา จัดเป็น 4 หมวด ได้แก่
* สารูป (ว่าด้วยความเหมาะสมแก่สมณเพศในการประพฤติปฏิบัติต่อชุมชน) มี 26 ข้อ
* โภชนปฏิสังยุต (ว่าด้วยการฉันภัตตาหาร) มี 30 ข้อ
* ธัมมเทสนาปฏิสังยุต (ว่าด้วยการแสดงธรรม) มี 16 ข้อ
* ปกิณณกะ (เป็นหมวดเบ็ดเตล็ด) มี 3 ข้อ

ตัวอย่างที่พบได้ทั่วไป เช่น ภิกษุจะไม่ยืนถ่ายปัสสาวะหรืออุจจาระ, ภิกษุจะไม่ยืนดื่มน้ำ เป็นต้น

## อ้างอิง

*สมเด็จพระมหาสมณเจ้า กรมพระยาวชิรญาณวโรรส **นวโกวาท (หลักสูตรนักธรรมชั้นตรี)** 80/2550 (50/2493)

หมวดหมู่:ศีล
วอตเอเวอร์

**วอตเอเวอร์** () เป็นซิงเกิลที่ 6 ของอายูมิ ฮามาซากิ  วางจำหน่ายเมื่อวันที่ 10 กุมภาพันธ์  พ.ศ. 2542  เปิดตัวสัปดาห์แรกในอันดับที่ 5 ของออริกอนชาร์ตด้วยยอดขาย 71,000 แผ่น  เพลง WHATEVER เป็นเพลงประกอบรายการอาซายัน  และยังเป็นเพลงประกอบโฆษณาของเซเว่น อีเลฟเว่นในแคมเปญวันวาเลนไทน์ 

ซิงเกิล WHATEVER ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 28 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 220,000 แผ่น

## รายชื่อเพลง

### 8 ซม.
# WHATEVER●Version M● 
# WHATEVER●Version J● 
# WHATEVER●Version M●Instrumental 
# WHATEVER●Version J●Instrumental 

### 12 ซม.
# WHATEVER "version M" 
# WHATEVER "version J" 
# WHATEVER "Ferry 'System F' Corsten vocal extended mix" 
# appears "JP's Sound Factory Mix" 
# immature "D-Z DUAL LUCIFER MIX" 
# WHATEVER "version M -Instrumental-" 
# WHATEVER "version J -Instrumental-" 

## การแสดงสด
* 10 กุมภาพันธ์ พ.ศ. 2542 – Hit MMM - "Whatever [version M]"
* 19 กุมภาพันธ์ พ.ศ. 2542 – Music Station - "Whatever [version M]"
* 20 กุมภาพันธ์ พ.ศ. 2542 –   CDTV - "Whatever [version M]"
* 22 กุมภาพันธ์ พ.ศ. 2542 – Hey! Hey! Hey! - "Whatever [version M]"
* 10 มีนาคม พ.ศ. 2542 – Pocket Music - "Whatever [version M]"
*13 มีนาคม พ.ศ. 2542 - Pop Jam - "Whatever [version J]"
*25 มีนาคม พ.ศ. 2542 - Super Dream Live - "Whatever [version J]"
*29 มีนาคม พ.ศ. 2542 - Hey! Hey! Hey! - "Whatever [version J]"
*2 ตุลาคม พ.ศ. 2543 - SMAPxSMAP - "Whatever [version M]"

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:เพลงในปี พ.ศ. 2542
หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
เลิฟ ~เดสทินี~ / เลิฟ ~ซินส์ 1999~

**เลิฟ ~เดสทินี~ / เลิฟ ~ซินส์ 1999~** () เป็นซิงเกิลที่ 7 ของอายูมิ ฮามาซากิ  วางจำหน่ายเมื่อวันที่ 14 เมษายน  พ.ศ. 2542  เป็นซิงเกิลแรกที่เปิดตัวสัปดาห์แรกในอันดับที่ 1 ของออริกอนชาร์ตด้วยยอดขาย 71,000 แผ่น  เพลง LOVE ~Destiny~ เป็นเพลงปรพกอบละครเรื่อง "เซมิดับเบิ้ล"  ส่วนเพลงหน้าบีอย่าง LOVE ~since 1999~ ร้องคู่กับสึงกุ 

ซิงเกิล LOVE ~Destiny~ / LOVE ~since 1999~ ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวที่อันดับที่ 20 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 690,000 แผ่น

## รายชื่อเพลง

### 8 ซม.
# LOVE 〜Destiny〜 
# LOVE 〜since1999〜 
# LOVE 〜Destiny〜 (Instrumental) 
# LOVE 〜since1999〜 (Instrumental)

### 12 ซม.
# LOVE ～Destiny～ "Original Mix" 
# LOVE ～since1999～ "Original Mix" 
# kanariya "Big Room Mix" 
# kanariya "HΛL's Mix" 
# from your letter "pandart sasanooha Mix" 
# LOVE ～Destiny～ "Original Mix -Instrumental-" 
# LOVE ～since1999～ "Original Mix -Instrumental-" 

## การแสดงสด
* 12 เมษายน พ.ศ. 2542 – Hey! Hey! Hey! – "Love ~since 1999~" 
* 17 เมษายน พ.ศ. 2542 – Pop Jam – "Love ~Destiny~" 
* 17 กรกฎาคม พ.ศ. 2542 –  Pop Jam – "Love ~Destiny~" 
* 5 ธันวาคม พ.ศ. 2542 – Heart Aid Taiwan – "Love ~Destiny~" 
* 25 ธันวาคม พ.ศ. 2542 – Pop Jam Christmas Special – "Love ~Destiny~" 

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน 

หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
บูกัตติ เวย์รอน

**บูกัตติ เวย์รอน** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสี่ล้อ (M4) 2 ประตู 2 ที่นั่ง ผลิตโดย บริษัทผลิตรถยนต์สัญชาติฝรั่งเศส บูกัตติ ซึ่งเป็นบริษัทในเครือโฟล์คสวาเก็น เป็นรถต้นแบบที่ออกแบบขึ้นเมื่อปี ค.ศ. 1999 ใช้ชื่อว่า EB 18/4 "Veyron" เปิดตัวครั้งแรกอย่างเป็นทางการเมื่อ 19 ตุลาคม ค.ศ. 2005 ที่ งานโตเกียวมอเตอร์โชว์ ออกแบบโดย นักออกแบบรถยนต์ชาวสโลวาเกีย โจเซฟ แคแบน ( Jozef Kaban ) 

บูกัตติ เวย์รอน ได้รับการบันทึกลงกินเนสบุ๊คว่าเป็นรถที่เร็วที่สุดในโลก ด้วยสถิติความเร็วสูงสุด  431.072 กิโลเมตร/ชั่วโมง ( ในรุ่น Super Sport ) ซึ่งเร็วกว่า เอสซีซีเอโร่ (SCC AERO) ที่ทำได้ 412.29 กิโลเมตร/ชั่วโมง (สำหรับ เวย์รอนรุ่นแรกนั้นสร้างความเร็วสูงสุดได้ที่ 408.47 กิโลเมตร/ชั่วโมง) และวันที่ 13 เมษายน ปี ค.ศ. 2013 บูกัตติ เวย์รอน ก็ได้บันทึกสถิติใหม่ ด้วยความเร็วสูงที่สุดเท่าที่โรสเตอร์เคยมีมา ด้วยรุ่น เวย์รอน แกรนด์ สปอร์ต  วิเทสส์ ( Veyron Grand Sport Vitesse) ซึ่งสามารถทำความเร็วได้สูงสุดถึง 408.84 km/h
 
บูกัตติ เวย์รอน แต่ละคันมีราคาสูงถึง 1.2 ล้านดอลลาร์สหรัฐ หรือราว 165 ล้านบาท เมื่อนำเข้าไทย จึงทำให้บูกัตติ เวย์รอน เคยได้รับการจัดอันดับเป็นรถยนต์ที่มีราคาสูงที่สุดในโลก  ซึ่งปัจจุบันก็ยังคงติดอันดับ 1 ใน 10 อยู่อย่างเสมอ ถึงแม้จะตกจากอันดับ 1 ไปก็ตาม

บูกัตติ เวย์รอน ได้รับรางวัล "รถแห่งทศวรรษ" (Car of the Decade) ประจำช่วงปี ค.ศ. 2000 – 2009 จาก รายการท็อปเกียร์ ของบีบีซี และยังได้รับรางวัลจากท็อปเกียร์ ในปี ค.ศ. 2005 ว่า "เป็นรถที่ขับขี่ดีที่สุดในทุกๆปี" ( Best Car Driven All Year)

## ลักษณะทั่วไปของรถ
แนวคิดมาจาก หลุยส์ ซัวเนส วิศวกรหนุ่มที่ต้องการออกแบบรถมาเพื่อที่แข่งกับซูเปอร์คาร์จากหลายๆค่าย ตัวรถออกแบบให้ใช้สองสี (Two Tone) ตัวถังโมโนค็อกทำจากคาร์บอนไฟเบอร์ ซับเฟรมทำด้วยอะลูมิเนียม เปลือกตัวถังทำจากอะลูมิเนียมและคาร์บอนไฟเบอร์ ใช้เครื่องยนต์ W16 (16 สูบ) ทำด้วยอะลูมิเนียมอัลลอย เครื่องยนต์เป็นเครื่อง V8 90 องศา 2 เครื่องวางขนานกัน กำลัง 1,001 แรงม้า หรือ 736 กิโลวัตต์ และแรงบิดสูงสุดอยู่ที่ 128.0 กก.-ม ระบบเกียร์ 7 สปีด เปลี่ยนเกียร์แบบเรียงลำดับอัตราเร่ง 0-100 ใช้เวลาเพียงแค่ 2.2 วินาทีเท่านั้น

## ลักษณะจำเพาะ

## ยอดจำหน่าย
thumb|right|300px|บูกัตติ เวย์รอน แกรนด์ สปอร์ต  วิเทสส์  ( Veyron Grand Sport Vitesse )ยอดจำหน่าย บูกัตติ เวย์รอน ในช่วงปี ค.ศ 2005-2013 ยอดทั้งหมดอยู่ที่ 357 คัน ซึ่งปีที่ทำยอดขายได้มากที่สุดคือปี ค.ศ 2009 โดยทำยอดขายไว้ที่ 50 คัน และเป็นปีเปิดตัวที่ยอดขาย ขายได้แค่เพียง 5 คันเท่านั้น

## บูกัตติ เวย์รอน ในประเทศไทย
บูกัตติ เวย์รอน ในประเทศไทยนั้นถูกนำเข้ามาโดยกลุ่มบริษัท S.E.C. Group ประเทศไทย ในช่วงปี (ค.ศ 2006 - 2012) โดยในช่วงเวลานั้นได้มีมูลค่าสูงถึง (162 ล้านบาท) โดยรูปภาพของรถคันดังกล่าวเป็นที่รู้จักทั่วไปเนื่องจาก ถูกตำรวจหยุดตรวจรถ สาเหตุอาจมาจากการที่รถคันดังกล่าวไม่ได้สวมป้ายทะเบียนตามกฎหมายไทย และหลังจากเวลาดังกล่าว บูกัตติ เวย์รอน ก็ไม่ได้อยู่ในประเทศไทยอีกต่อไป เนื่องจากเรื่องการมีอยู่ของ บูกัตติ เวย์รอน ในประเทศไทยเป็นเรื่องที่ค่อนข้างไม่มีรายละเอียดเท่าไหร่นัก ข้อมูลจึงอาจไม่ตรงตามที่ระบุไว้ อย่างไรก็ตามควรศึกษาแหล่งข้อมูลอื่น ๆ ที่ผสมผสานกัน เพื่อได้มาซึ่งการทราบข้อมูลที่แน่ชัดยิ่งขึ้น

## อ้างอิง
thumb|right|300px|บูกัตติ เวย์รอน

หมวดหมู่:รถสปอร์ต
เวย์รอน
หมวดหมู่:เครือฟ็อลคส์วาเกิน‎
กิ้งกือ

**กิ้งกือ** (; ภาษาไทยถิ่นเหนือ: แมงแสนตี๋น) เป็นชื่อสัตว์ไม่มีกระดูกสันหลังหลายวงศ์ มีเปลือกตัวแข็ง ลำตัวยาวแบ่งเป็นปล้อง ไม่แบ่งอกหรือท้องให้เห็น ปล้องตามลำตัวจับกันเป็นคู่ตามยาวยืดหดเข้าหากันได้ ทำให้สามารถขดตัวเป็นวงกลมได้เมื่อถูกรบกวน ปล้องแต่ละคู่จะมีขาสองคู่ ยกเว้นปล้องแรกไม่มีขา ปล้องที่สองถึงสี่มีขาเพียงคู่เดียว จำนวนขาอาจมีได้ถึงสองร้อยสี่สิบคู่ ชนิดตัวโตที่พบบ่อย ๆ อยู่ในสกุล *Graphidostreptus* ส่วนตัวขนาดย่อมอยู่ในสกุล *Cylindroiulus* ทั้งสองสกุลอยู่ในวงศ์ Julidae

กิ้งกือจัดอยู่ในไฟลัมอาร์โทรโปดา (Phylum Arthropoda) ชั้นดิพโพลโปดา (Class Diplopoda) ที่มีมากถึง 10,000 สปีชีส์ทั่วโลก และคาดว่าน่าจะมีมากถึง 80,000 สปีชีส์ โดยมีประวัติยาวนานกว่า 400 ล้านปี กิ้งกือทุกชนิดมีประโยชน์ต่อระบบนิเวศ ต้นไม้ในป่าเขตร้อนอาจไม่สามารถยืนต้นได้หากไม่มีกิ้งกือ ที่ทำหน้าที่ย่อยสลายเศษซากพืช ใบไม้ ลูกไม้ ให้กลายเป็นแร่ธาตุอาหารกลับคืนสู่ธรรมชาติโดยมีจุลินทรีย์คอยช่วยเหลือ กิ้งกือทำหน้าที่นี้มายาวนานหลายล้านปี ซากพืชที่กิ้งกือกินเข้าไป ก็จะถูกถ่ายออกมาเป็นมูลก้อนเล็ก ๆ คล้ายยาลูกกลอน ที่มีทั้งจุลินทรีย์และสารอินทรีย์ที่ช่วยเพิ่มธาตุอาหารในดิน เช่นเดียวกับมูลของไส้เดือนและหอยทาก

พายัพเรียก แมงแสนตีน และชื่อสามัญในภาษาอังกฤษเรียก millipede แปลว่า พันเท้า

## อ้างอิง

http://www.oknation.net/blog/rukbankerd/2009/06/22/entry-1

หมวดหมู่:สัตว์ขาปล้อง
หมวดหมู่:กิ้งกือ
ขนส่ง

**ขนส่ง** อาจหมายถึง

* การขนส่ง
* ขนส่ง (บริษัท) บริษัท ขนส่ง จำกัด เป็นรัฐวิสาหกิจ สังกัดกระทรวงคมนาคม
* กรมการขนส่งทางบก
ปกาเกอะญอ

**ปกาเกอะญอ** () อ่านตรงตัวจากตัวเขียนและสำเนียงว่า ปวาเก่อญอ หรือ **กะเหรี่ยงสะกอ** () หรือ **กะเหรี่ยงขาว** เป็นกลุ่มชาวกะเหรี่ยงที่มีวัฒนธรรมประเพณีที่เป็นเอกลักษณ์ พื้นที่แถบลุ่มน้ำต่าง ๆ บริเวณเทือกเขาตะนาวศรี เขตชายแดนไทย-พม่า มีหลักฐานการอยู่อาศัยมานาน เป็นชนเผ่าดั้งเดิมที่อยู่อย่างกระจัดกระจายมานานกว่า 100–200 ปี เช่น บริเวณลุ่มแม่น้ำวาง  อำเภอแม่วาง จังหวัดเชียงใหม่

## วัฒนธรรม
* "เดปอทู่" พิธีกรรมการเกิดของชาวปกาเกอะญอ เมื่อใดที่มีเด็กเกิด ผู้เป็นพ่อตัดสายสะดือ (; เด) ใส่กระบอกไม้ไผ่ไปติดไว้ตามต้นไม้ที่มีลำต้นตรงนิ่ง โดย 3 วันหลังจากผูกเสร็จแล้ว จะมีพิธีการปาสายสะดือให้ตกลงมา และห้ามตัดต้นไม้นั้น มิฉะนั้นจะเกิดเรื่องไม่เป็นสิริมงคลกับเจ้าของสะดือ
* การแต่งงาน ผู้หญิงต้องเป็นฝ่ายไปสู่ขอผู้ชาย  มีการฆ่าหมูแล้วนำครึ่งตัวส่วนหัว จำนวน 4 ตัว ไปผูกติดกับต้นเสาโรงทำพิธีกรรมทั้ง 4 ด้าน จะแห่เจ้าบ่าวไปทำพิธีที่บ้านเจ้าสาว พอเสร็จพิธีก็แห่กลับมากินข้าวที่บ้านเจ้าบ่าวอีกรอบ 

## อ้างอิง

## แหล่งข้อมูลอื่น
* อนุวัตร อินทนา. (2564). ''ปกาเกอะญอใต้พระบรมโพธิสมภาร: กระบวนการก่อร่างสร้างตัวตนของชาวปกาเกอะญอดอยอินทนนท์ในบริบทของสมัยพัฒนา''. วิทยานิพนธ์ ศศ.ม. (ประวัติศาสตร์). เชียงใหม่: บัณฑิตวิทยาลัย มหาวิทยาลัยเชียงใหม่. ออนไลน์.

หมวดหมู่:ชาวกะเหรี่ยง
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศไทย
หมวดหมู่:ชาวเขาในประเทศไทย
ธัญสก พันสิทธิวรกุล

**ธัญสก พันสิทธิวรกุล** () เกิดเมื่อวันที่ 22 ตุลาคม พ.ศ. 2516 เป็นผู้กำกับภาพยนตร์อิสระ สำเร็จการศึกษาจาก ภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย เคยเป็นคอลัมนิสต์ให้กับนิยสารมากมาย อาทิเช่น หนัง:ไทย อะเดย์ มีผลงานภาพยนตร์สั้น ภาพยนตร์สารคดี ภาพยนตร์ทดลอง ซึ่งเคยฉายตามเทศกาลต่าง ๆ มาแล้วไม่ต่ำกว่า 100 เทศกาลทั่วโลก เช่น เทศกาลภาพยนตร์นานาชาติเบอร์ลิน เทศกาลภาพยนตร์นานาชาติ ร็อตเตอร์ดัม ฯลฯ

เขาเคยได้รางวัลยอดเยี่ยม จากเทศกาลสารคดีนานาชาติไต้หวัน ครั้งที่ 4 เมื่อปี 2004 จากสารคดีเรื่อง สวรรค์สุดเอื้อม Happy Berry โครงการภาพยตร์เรื่อง ศาลาคนเศร้า Heartbreak Pavilion ของเขาได้รับรางวัลสูงสุดจาก PPP (Pusan Promotion Plan) ในเทศกาลภาพยนตร์นานาชาติเมืองปูซาน เมื่อปี 2005 ปี 2007 เขายังเคยได้รับรางวัลศิลปาธร ซึ่งเป็นการมอบรางวัลให้แก่ผู้สร้างสรรค์ผลงานศิลปะในสาขาต่าง ๆ เป็นประจำทุกปี โดยผู้ที่เคยได้รับรางวัลนี้ ได้แก่ อภิชาติพงศ์ วีระเศรษฐกุล วิศิษฏ์ ศาสนเที่ยง เป็นเอก รัตนเรือง ปัจจุบันเป็นอาจารย์พิเศษทางด้านภาพยนตร์ให้กับมหาวิทยาลัยกรุงเทพ และเขียนคอลัมน์ให้กับนิตยสารไบโอสโคป

## ภาพยนตร์ขนาดยาว
**หัวใจต้องสาป Voodoo Girls* (2002)
**สวรรค์สุดเอื้อม Happy Berry* (2004)
**บริเวณนี้อยู่ภายใต้การกักกัน This Area is under Quarantine* (2008)
**จุติ Reincarnate* (2010)
**ผู้ก่อการร้าย The Terrorists* (2011)
**เหนือธรรมชาติ Supernatural* (2013)

### ภาพยนตร์สั้น
**เรื่องส่วนตัว Private Life* (2000)
**รักเร่ Love Sickness* (2000)
**แด่ชิวปิง ...for Shiw Ping 28/12/97* (2000)
**เมืองร้าง Sigh* (2001)
**ปฏิกิริยา Chemistry* (2003)
**มหัศจรรย์กรุงเทพ Unseen Bangkok* (2004)
**ในวันที่ฝนตกลงมาเป็นคูสคูส Vous vous soviens de moi?* (2005)
**เปลือยชีวิต Life Show* (2005)
**วันฟ้าสวย After Shock* (2005, for *Tsunami Digital Short Films* project)
**เหนือการควบคุม Out of Control* (2006)
**ปลายทาง You Are Where I Belong To* (2006)
**มัชฌิมโลก Middle-earth* (2007)
**Action!* (2008)
**ชุ่ม Soak* (2008)

### Music videos
**ภาพติดตา Blind Spot* (2007, for Soundlanding)

## อ้างอิง

## แหล่งข้อมูลอื่น
* ThaiIndie.com 
*
* Thai Movie Censorship (interview with Thunska Pansittivorakul)
* 

หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
พฤติกรรมศาสตร์

**พฤติกรรมศาสตร์** () เป็นขบวนการรับรู้และการมีปฏิสัมพันธ์ในทางพฤติกรรมในสิ่งมีชีวิต พฤติกรรมศาสตร์ประกอบด้วยการศึกษาและวิจัยอย่างเป็นระบบเกี่ยวกับพฤติกรรมในมนุษย์และสัตว์ ผ่านการสำรวจสภาวะที่เป็นอยู่โดยธรรมชาติ, การทดลองทางวิทยาศาสตร์ที่มีตัวแปรควบคุม หรือจากโมเดลทางคณิตศาสตร์ เป้าหมายของพฤติกรรมศาสตร์คือการหาข้อสรุปที่ถูกต้องและเป็นรูปธรรมผ่านการคิดเป็นระบบและการสำรวจที่แม่นยำ ตัวอย่างของพฤติกรรมศาสตร์เช่นจิตวิทยา, จิตวิทยาชีวภาพ, มานุษยวิทยา และ ประชานศาสตร์ โดยทั่วไป พฤติกรรมศาสตร์สามารถแสดงให้เห็นว่าการกระทำของมุนษย์มักเสาะหาการวางหลักการ (seeks to generalize) เกี่ยวกับพฤติกรรมของมนุษย์ในฐานะสิ่งที่เกี่ยวข้องกับสังคมและผลกระทบต่อสังคมโดยรวม

## อ้างอิง


หมวดหมู่:จิตวิทยา
หมวดหมู่:สังคมศาสตร์
หมวดหมู่:การสาธารณสุข
เนโอมี โฟเนอร์ จิลเลนฮอล

**เนโอมี โฟเนอร์ จิลเลนฮอล** () เกิดเมื่อวันที่ 15 มีนาคม ค.ศ. 1946 ในนิวยอร์ก เป็นนักเขียนบทภาพยนตร์ชาวอเมริกัน มีผลงานอย่างภาพยนตร์เรื่อง *Running on Empty*, *Losing Isaiah* เป็นต้น

จิลเลนฮอลเรียนที่ Barnard College จากนั้นก็เข้าเรียนต่อที่มหาวิทยาลัยโคลัมเบีย ในนิวยอร์ก เธอแต่งงานกับผู้กำกับภาพยนตร์ สตีเฟน จิลเลนฮอล ซึ่งเป็นลูกสองคนคือ แมกกี จิลเลนฮอล และเจค จิลเลนฮอล ซึ่งทั้งคู่ก็เป็นนักแสดง ส่วนสามีเก่าของเธอคือเอริก โฟเนอร์ ศาสตราจารย์ทางด้านประวัติศาสตร์มหาวิทยาลัยโคลัมเบีย

หมวดหมู่:นักเขียนบทภาพยนตร์
สามารถ แสงเสงี่ยม

**สามารถ แสงเสงี่ยม** นักแสดงเลียนแบบ สุเทพ เทือกสุบรรณ ในรายการสภาโจ๊ก

## ประวัติ
สามารถ แสงเสงี่ยม เป็นนักพากย์สารคดี ซึ่งเคยเป็นนักดนตรีมาก่อน เมื่อได้มาพากย์ที่ยูบีซี  จึงถูกชวนให้มาเป็นนักแสดงในสภาโจ๊ก และเล่นเป็นหัวหน้าแก๊งมาเฟียชาวไทยในหนังไตรภาค "20th Century Boy"（『２０世紀少年』）ของญี่ปุ่น (โตโฮ) โดยปรากฏตัวในภาคที่ 2 และ 3 

สามารถ เสียชีวิตด้วยโรคมะเร็งปอดวันที่ 30 ธันวาคม พ.ศ. 2552 ด้วยวัย 64 ปี

## ผลงานแสดง

*ทเวนตี้เซนจูรี่บอย ภาค ๒ และ ๓ （『２０世紀少年』弟２章・最終章）(พ.ศ. 2552)   ...ชัยพร หัวหน้ามาเฟียไทยในญี่ปุ่น  
*โคตรเพชฌฆาต (พ.ศ. 2548)   ...กำนันปาน 
*บอดี้การ์ดหน้าเหลี่ยม (พ.ศ. 2547) ...สุเทพ
*น.ช. นักโทษชาย(พ.ศ. 2545)   ...น.ช.สิน  
*ไกรทอง(พ.ศ. 2544)   ...เศรษฐีเจ้าเมืองพิจิตร

## อ้างอิง

## แหล่งข้อมูลอื่น
* http://www.nangdee.com/name/?person_id=917

หมวดหมู่:นักแสดงชายชาวไทย
หมวดหมู่:นักพากย์ชาวไทย
เมี่ยงคำ

**เมี่ยงคำ** เป็นอาหารว่างไทย-ลาวดั้งเดิมชนิดหนึ่งที่ใช้ใบพืชห่อเครื่องเคียงที่หั่นเป็นชิ้นเล็ก ๆ ใส่ไว้รวมกัน ราดด้วยน้ำปรุงรส และรับประทานในคำเดียว ที่มีคุณค่าทางสมุนไพรสูง เพราะมีคุณสมบัติในการบำรุงรักษาธาตุทั้งสี่ เพื่อให้สมดุลกัน
* น้ำอ้อย มะพร้าว ถั่วลิสงหรือมะม่วงหิมพานต์ และกุ้งแห้ง ใช้บำรุงรักษาธาตุดิน
* มะนาวและใบชะพลู ใช้บำรุงรักษาธาตุน้ำ
* หอมและพริก ใช้บำรุงรักษาธาตุลม
* เปลือกของมะนาวและขิงสด บำรุงรักษาธาตุไฟ

วิธีการจัดรับประทานให้จัดใบชะพลูหรือใบทองหลางใส่จานวางเครื่องปรุงอย่างละน้อยลงบนใบชะพลูหรือใบทองหลางที่จัดเรียงไว้ ตักน้ำเมี่ยงหยอดห่อเป็นคำ ๆ รับประทาน

ใน พ.ศ. 2557 กรมส่งเสริมวัฒนธรรม (สวธ.) ในสังกัดกระทรวงวัฒนธรรม ได้ขึ้นทะเบียนเมี่ยงคำให้เป็นมรดกทางวัฒนธรรมที่จับต้องไม่ได้ ในสาขาความรู้และแนวปฏิบัติเกี่ยวกับธรรมชาติและจักรวาล เพื่อป้องกันมิให้สูญหาย พร้อมกับมรดกทางวัฒนธรรมอย่างอื่น

## อ้างอิง

หมวดหมู่:อาหารว่าง
หมวดหมู่:อาหารไทย
สภาทอล์ค

**สภาทอล์ค** เป็นรายการโทรทัศน์ไทยประเภทปกิณกะทอล์กโชว์ที่ล้อเลียนการประชุมของรัฐสภาไทย ผ่านการนำนักพูดและบุคคลที่หน้าตาคล้ายนักการเมืองชาวไทยมาเปิดสภาอภิปรายกันด้วยสาระบันเทิงและการเสียดสีสังคมตามบทบาทสมมติ ภายใต้แนวคิด "เวทีทอล์ค ของคนนอกสภา" โดยมีพิษณุ สกุลโรมวิลาส เป็นประธานสภา เดิมออกอากาศในชื่อ **สภาโจ๊ก** ตั้งแต่วันที่ 2 กรกฎาคม พ.ศ. 2545 ถึง 27 ธันวาคม พ.ศ. 2557 ก่อนจะยุติออกอากาศไประยะหนึ่ง และกลับมาออกอากาศอีกครั้งในชื่อปัจจุบันตั้งแต่วันที่ 1 ตุลาคม พ.ศ. 2566 จนถึงปัจจุบัน ปัจจุบันออกอากาศทุกวันเสาร์ เวลา 12:45–13:45 น. ทางไทยรัฐทีวี

## ประวัติ
สภาทอล์คออกอากาศครั้งแรกในชื่อ **สภาโจ๊ก** เมื่อประมาณปี พ.ศ. 2545 ทางสถานีโทรทัศน์ไอทีวี และสถานีโทรทัศน์ทีไอทีวี มีพิษณุ สกุลโรมวิลาส เป็นประธานสภาโจ๊ก มี *รัฐบวม*, *รัฐมนโท* และ *ฝ่ายแค้น* เป็นหลัก เขียนบทและควบคุมการผลิตโดย ภูมเบศ บุญโยประการ ต่อมาตั้งแต่วันที่ 12 เมษายน พ.ศ. 2551 ได้ย้ายมาออกอากาศทางสถานีวิทยุโทรทัศน์แห่งประเทศไทย ทุกวันเสาร์ เวลา 22:10–23:00 น. โดยใช้ชื่อว่า **สภาสมานฉันท์** ต่อมาในปี พ.ศ. 2552 ได้ปรับรายการให้มีรูปแบบเป็น **สภาคลายเครียด** เพื่อให้ผู้ชมรายการได้มีความผ่อนคลายความเครียดจากสถานการณ์ทางการเมือง ก่อนจะกลับไปใช้ชื่อ **สภาโจ๊ก** อีกครั้ง และยุติการออกอากาศเมื่อวันที่ 27 ธันวาคม พ.ศ. 2557

รายการนี้เคยกลับมาฉายอีกครั้งตั้งแต่เทปแรกจนถึงเทปล่าสุด ออกอากาศทุกวันจันทร์–ศุกร์ เวลา 23:00 น. (อาจมีการเปลี่ยนเวลาการออกอากาศ) ทางช่อง สาระแน แชนแนล

ต่อมาในปี พ.ศ. 2566 สภาโจ๊กได้กลับมาออกอากาศอีกครั้งในชื่อ **สภาทอล์ค** โดยมีการปรับเปลี่ยนบทบาทเล็กน้อย เช่น *รัฐแบน*, *รัฐมนเทียม* และ *ฝ่ายค้อน* เป็นต้น ออกอากาศทุกวันอาทิตย์ เวลา 19:00–20:00 น. ทางช่องไทยไทแชนแนล ออกอากาศครั้งแรกเมื่อวันที่ 1 ตุลาคม จากนั้นได้ย้ายช่องทางออกอากาศอีกครั้งเป็นช่องไทยรัฐทีวี ออกอากาศทุกวันอาทิตย์ เวลา 23:00–24:00 น. ตั้งแต่วันที่ 3 ธันวาคม และเปลี่ยนเวลาอีก 2 ครั้งในปี พ.ศ. 2567 เป็นทุกวันเสาร์ เวลา 14:00–15:00 น. ตั้งแต่วันที่ 6 มกราคม และเวลา 12:45–13:45 น. ตั้งแต่วันที่ 2 มีนาคม จนถึงปัจจุบัน

## ระยะเวลาในการออกอากาศ

## นักแสดง
### สภาทอล์ค
ในส่วนนักแสดงตัวจริงและแขกรับเชิญอยู่ในส่วน รายชื่อตอน
#### นักแสดงปกติ

##### สมาชิกสภาปกติ

* ศิริศักดิ์ ณ ระนอง
* พิชญ์สินี ศรีวรรณ
* พัชรพร ศรีวรรณ
* ปัญณิกา สัตตัญญู
* รัตนาภรณ์ มีโสสลาม
* นปภา ดวงโพธิ์ศรี

#### นักแสดงหน้าเหมือน

### นักแสดงในอดีต
#### สภาทอล์ค (นักแสดงในอดีต)

#### สภาโจ๊ก (นักแสดงในอดีต)

## รายชื่อตอนของสภาทอล์ค
### พ.ศ. 2566 - 2567

### พ.ศ. 2568

### Extra สภาทอล์ค
**Extra สภาทอล์ค** เป็นชื่อรายการแยกย่อยที่ออกอากาศเฉพาะในช่องยูทูป ปัจจุบันยังมีเพียง 1 ตอน คือ "พลาสติกยุคใหม่ หัวใจรักโลก" ออกอากาศเมื่อวันที่ 24 พฤศจิกายน 2567

## อ้างอิง

* ทุบโต๊ะ...เปิด “สภาโจ๊ก” 

## แหล่งข้อมูลอื่น
* 
* 
* 

หมวดหมู่:รายการโทรทัศน์ช่องไทยรัฐทีวี
หมวดหมู่:รายการโทรทัศน์แนวเสียดสีทางการเมือง
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2566
หมวดหมู่:รายการการเมืองทางโทรทัศน์ไทยในคริสต์ทศวรรษ 2020
หมวดหมู่:รายการทอล์กโชว์ไทยในคริสต์ทศวรรษ 2020
สตีเฟน จิลเลนฮอล

**สตีเฟน โรค จิลเลนฮอล** () เกิดเมื่อวันที่ 4 ตุลาคม พ.ศ. 2492 เป็นผู้กำกับภาพยนตร์ชาวอเมริกัน เป็นสามีคนที่สองของนักเขียนบทภาพยนตร์เนโอมี โฟเนอร์ และเป็นบิดาของนักแสดงสองคนคือ แมกกี จิลเลนฮอล และ เจค จิลเลนฮอล

สตีเฟนโนในชนบทของเพนซิลเวเนีย และเป็นครอบครัวแบบศาสนาสวีเดนบอร์เจียน จบการศึกษาที่ Trinity College ใน ฮาร์ทฟอร์ด ,คอนเนติคัตในปี พ.ศ. 2515

## ผลงานกำกับ
*(1979) Exit 10 
*(1985) Certain Fury 
*(1991) Paris Trout 
*(1992) Waterland 
*(1993) A Dangerous Woman 
*(1995) Losing Isaiah 
*(1998) Homegrown

สตีเฟน จิลเลนฮอล
หมวดหมู่:บุคคลจากคลีฟแลนด์
ภาษาอิงกุช

**ภาษาอิงกุช** (, ; , , ออกเสียง ) เป็นภาษาคอเคซัสตะวันออกเฉียงเหนือที่มีผู้พูดประมาณ 350,000 คน ที่รู้จักกันในชื่อชาวอิงกุช กระจายทั่วสาธารณรัฐอิงกูเชเตีย, เชชเนีย, สาธารณรัฐนอร์ทออสซีเชียของรัสเซีย และในประเทศตุรกี, คาซัคสถาน, จอร์แดน, ซีเรีย, เลบานอน เป็นต้น

## จำนวนผู้พูดตามภูมิภาค
ภาษาอิงกุชมีผู้พูดประมาณ 350,000-400,000 คน (2020) ในประเทศรัสเซีย ส่วนใหญ่อยู่ในสาธารณรัฐอิงกูเชเตีย, เชชเนีย, สาธารณรัฐนอร์ทออสซีเชีย และยังพบผู้พูดในคาซัคสถาน, อุซเบกิสถาน, เติร์กเมนิสถาน, เบลเยียม, นอร์เวย์, ตุรกี และจอร์แดน

### สถานะทางการ
ภาษาอิงกุชเป็นภาษาราชการร่วมกับภาษารัสเซียในสาธารณรัฐอิงกูเชเตีย หน่วยองค์ประกอบในประเทศรัสเซีย

## ระบบการเขียน

มีความเป็นไปได้ว่าในช่วงคริสต์ศตวรรษที่ 8–12 ซึ่งเป็นช่วงที่วิหารอย่าง Tkhaba-Yerdy ปรากฏขึ้นในอิงกูเชเตีย มีระบบการเขียนที่อิงอักษรจอร์เจียปรากฏขึ้น สิ่งนี้ได้รับการรับรองจากข้อเท็จจริงว่ามีชื่อที่ไม่ใช่ภาษาจอร์เจียอย่าง 'Enola' เขียนขึ้นบนส่วนโค้งของ Tkhaba-Yerdy นอกจากนี้ ยังพบข้อความจอร์เจียบนวัตถุโบราณในอิงกูเชเตียซึ่งไม่สามารถถอดความได้

ภาษาอิงกุชเริ่มมีภาษาเขียนด้วยระบบการเขียนจากอักษรอาหรับในช่วงต้นคริสต์ศตวรรษที่ 20

หลังการปฏิวัติเดือนตุลาคม ตอนแรกใช้อักษรละติน ภายหลังแทนที่ด้วยอักษรซีริลลิก

## อ้างอิง

## บรรณานุกรม
### ข้อมูลอังกฤษ

* 
* 
* 
* 

### ข้อมูลรัสเซีย

* 
* 
* 

## แหล่งข้อมูลอื่น

*
*Indigenous Language of the Caucasus (Ingush)
*Ingush Language Project at UC Berkeley
*University of Graz report 
*Russian-Ghalghaj (Ingush) vocabulary
*Ingush 100-word Swadesh list at the Global Lexicostatistical Database

อินกุช
อินกุช
สหภาพเสรีภาพพลเมืองอเมริกัน

**สหภาพเสรีภาพพลเมืองอเมริกัน** หรือ **เอซีแอลยู** (American Civil Liberties Union - ACLU) ประกอบด้วยองค์กรไม่แสวงกำไรสององค์กรแยกกัน: มูลนิธิเอซีแอลยู (ACLU Foundation) องค์กรตามกฎหมายมาตรา 501(c)(3) ซึ่งเน้นกิจกรรมการต่อสู้คดีและการสื่อสาร และสหภาพเสรีภาพพลเมืองอเมริกัน องค์กรตามมาตรา 501(c)(4) ซึ่งเน้นเรื่องการผลักดันกฎหมาย
ภารกิจที่เอซีแอลยูประกาศคือ "เพื่อปกป้องและรักษาสิทธิและเสรีภาพของปัจเจกซึ่งรับรองแก่คนทุกคนในประเทศนี้ตามรัฐธรรมนูญและกฎหมายของสหรัฐอเมริกา"
เอซีแอลยูทำงานผ่านการต่อสู้คดี การออกกฎหมาย และการให้การศึกษาชุมชน ก่อตั้งในปี 1920 โดย Crystal Eastman, Roger Baldwin และ Walter Nelles สหภาพเอซีแอลยูเป็นองค์กรที่สืบทอดต่อจากองค์กร National Civil Liberties Bureau ที่ตั้งขึ้นระหว่างสงครามโลกครั้งที่หนึ่ง ในปี 2010 สหภาพมีสมาชิกมากกว่า 500,000 คน

## อ้างอิง

## แหล่งข้อมูลอื่น

* ACLU official site
* The ACLU Freedom Files TV series 
* Debs Pamphlet Collection , Indiana State University Library. —*large array of annual ACLU reports in pdf format.*

หมวดหมู่:องค์การไม่แสวงหาผลกำไร
หมวดหมู่:สหรัฐอเมริกา
หมวดหมู่:เสรีภาพ
ลา (แก้ความกำกวม)

**ลา** อาจหมายถึง
* ลา - สัตว์เลี้ยงลูกด้วยนม
* ลา (ดนตรี) - ตัวโน้ตดนตรี
* การอำลา
* ขนมลา

## ดูเพิ่ม
* LA
จอร์จ คลูนีย์

**จอร์จ ทิโมธี คลูนีย์** () เกิดวันที่ 6 พฤษภาคม พ.ศ. 2504 เป็นนักแสดงเชื้อสายไอริช-อเมริกัน เกิดในรัฐเคนตั๊กกี้ เป็นบุตรของ ผู้ดำเนินรายการ ทอล์คโชว์ พ่อของจอร์จ ได้นำเขา ไปออกรายการทีวี ตอนที่เขาอายุ 5 ขวบเป็นครั้งแรก จนจอร์จได้ย้ายไปอยู่ ทางแถบตะวันตก และได้เซ็น สัญญากับ วอร์เนอร์ บราเดอร์ส

จอร์จ อยู่กับวอร์เนอร์ฯ ต่อมาเรื่อย ๆ แต่ วอร์เนอร์ฯ กลับใช้ ความสามารถ ในการแสดง ของจอร์จ ไปกับ หนังทดสอบตลาด

จนกระทั่งจอร์จเริ่มโด่งดังเป็นครั้งแรกในปี พ.ศ. 2537 เมื่อเขาได้รับบท ดร. ดั๊ก รอส คุณหมอช่างฝัน จากทีวีซีรีส์ เรื่อง *[[ER (TV series)|ER]]* (ในซีซันแรกๆ) ความนิยมในละครเรื่องนี้ ส่งผลให้เขาได้แสดงเรื่อง *From Dusk Till Dawn* ซึ่งเขียนบทโดย เควนติน ทารันทิโน กำกับโดยโรเบิร์ต ร็อดริเกซ 

และประสบความสำเร็จต่อเนื่องด้วยเรื่อง *One Fine Day* แสดงร่วมกับมิเชลล์ ไฟเฟอร์ ส่วนเรื่องถัดมา *[[The Peacemaker]]*  แสดงร่วมกับ นิโคล คิดแมนและต่อมาคือ *[[Batman & Robin]]* (1997) 

และมีผลงานต่อเนื่องในภาพยนตร์ *Out of Sight* แสดงร่วมกับเจนนิเฟอร์ โลเปซ *[[The Thin Red Line]]* และ *Three Kings* แม้ว่า หนังทั้งสาม เรื่องนี้ก็ไม่ประสบความสำเร็จสูงตามที่คาดการณ์กันไว้ อย่างไรก็ตาม ฤดูร้อนปี พ.ศ. 2543 เขาก็มีหนัง ที่ประสบความสำเร็จทางด้านรายได้ เรื่อง *Perfect Storm*  กำกับโดยวูล์ฟกัง ปีเตอร์เซน เป็นหนังชีวิต เรื่องราวของ ที่โต้คลื่นโต้ลมกลางทะเล

จอร์จ คลูนีย์ได้รับบทเป็นหนึ่งในผู้แสดงนำ สามภาคแรกของภาพยนตร์จากปี 60 ที่นำกลับมาทำใหม่ *Ocean's Eleven* (2001) , *Ocean's Twelve* (2004) และ *Ocean's Thirteen* (2007) และเคยได้รางวัลดาราสมทบฝ่ายชายยอดเยี่ยม (Academy Award for Best Supporting Actor - 2005) จากภาพยนตร์เรื่อง *Syriana*

เป็นเวลาหลายปีแล้วที่ George Clooney แสดงความสนใจอย่างจริงจังในการเข้าถึงวิลล่าในหมู่บ้า Lierna, หมู่บ้าที่ลึกลับที่สุด โบราณที่สุดและมี prestige ที่สูงที่สุดที่บรรจุภาพรวมที่สุดของทั้งทะเลสาบ ตั้งอยู่บนโปรมอนทอรีของเบลลาจิโอ เท่านั้น ถึงแม้จะมีพยานล้มเหลวและข้อเสนอทางการเงินที่เกิน 100 ล้านยูโรมาจนกระทั่งตอนนี้ Clooney ไม่曾สำเร็จในการเสร็จสิ้นการซื้อขาย นอกจากนี้ นักแสดงหนัง Lierna ได้เปรียบเทียบกับมอนเตการาร์โล

## ผลงานการแสดง

## อ้างอิง
* จอร์จ คลูนีย์  movieseer.com

หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากเล็กซิงตัน (รัฐเคนทักกี)
หมวดหมู่:ผู้กำกับภาพยนตร์ชาวอเมริกัน
จังหวัดเหงะอาน

**เหงะอาน** (, ) หรือ **แง่อาน** ตามที่ใช้ในเอกสารเก่าของไทย เป็นจังหวัดตอนเหนือของประเทศเวียดนาม มีขนาดพื้นที่มากที่สุดของประเทศ เป็นบ้านเกิดของอดีตประธานาธิบดีโฮจิมินห์ ใน ค.ศ. 2019 จังหวัดเหงะอานมีประชากร 3,327,791 คน

## ภูมิศาสตร์
ทิศตะวันตกติดกับชายแดนประเทศลาว ทิศตะวันออกติดกับทะเล มีชายหาดที่มีชื่อเสียงคือ หาดเกื๋อหล่อ () และหาดเกื๋อโห่ย ()

## เขตการปกครอง
จังหวัดเหงะอานแบ่งเขตการปกครองออกเป็น 1 นคร 3 เมือง และ 17 อำเภอ ได้แก่

 
## อ้างอิง

## แหล่งข้อมูลอื่น
* '''


เหงะอาน
ส้มจี๊ด

**ส้มจี๊ด** หรือ **ส้มกิมจ๊อ** ( Thunb;  *อ่าน จิงจู๋ แปลตามตัว ส้มสีทอง*) ในสกุลส้มและวงศ์ส้ม เป็นไม้พุ่มขนาดกลาง แตกแขนงเป็นพุ่มแน่น ใบรูปไข่ สีเขียวสดเป็นมัน มีหูใบขนาดเล็ก ดอกออกดอกเดี่ยว แต่มักออกรวมกันเป็นกลุ่ม มีสีขาว ติดผลดก ผลกลมเหมือนส้มทั่วไป แต่มีขนาดเล็ก เป็นส้มชนิดที่กินเปลือก ผลขนาดเล็ก มีทั้งกลมและรี เปลือกสีเหลือง เหลืองอมเขียว หรือเหลืองทอง ผลดก ผิวที่หนา มีรสเปรี้ยว อมหวานเฝื่อนนิด ๆ จึงนิยมนำเปลือกไปดองเค็มเรียกกิมจ๊อ เป็นพืชท้องถิ่นในประเทศจีนทั้งแผ่นดินใหญ่และโดยรอบเช่นเกาะไต้หวัน แล้วจึงแพร่หลายไปสู่ญี่ปุ่น และเกาหลี ภาษาจีนกวางตุ้งเรียกว่า *กัมกั้ด* ซึ่งเป็นที่มาของชื่อสามัญในภาษาอังกฤษ Kumquat เป็นได้ทั้งไม้กินผลและไม้ประดับ เปลือกส้มมีสรรพคุณช่วยขับลม ช่วยย่อย ทำให้เจริญอาหาร ขับเสมหะ ดองเกลือและทำให้แห้ง อมแก้เจ็บคอ แต่งรสเปรี้ยวในการทำน้ำผลไม้ ใช้ทำแยม

## ลักษณะทางพฤกษศาสตร์
thumb|left|ผลส้มจี๊ดผ่าครึ่ง
ส้มจี๊ดเป็นไม้พุ่มขนาดกลาง สูง 1.5-3 เมตร ลำต้นสีน้ำตาล แตกแขนงเป็นพุ่มแน่น กิ่งอ่อนมี
หนามแหลมคม ใบเดี่ยวหรือใบประกอบ เรียงสลับ รูปรีหรือรูปไข่ กว้าง 2.8-3.2
เซนติเมตร ยาว 7.5-8.3 เซนติเมตร ปลายแหลม โคนมน ขอบเรียบ แผ่นใบสีเขียว
เข้ม เป็นมัน ค่อนข้างหนา ดอกเดี่ยว ออกตามซอกใบหรือปลายกิ่ง ดอกสีขาว กลีบ
เลี้ยง 4-5 กลีบ สีเขียวอ่อน กลีบดอก 4-6 กลีบ เกสรเพศผู้จำนวนมาก เกสรเพศเมีย 
1 เกสร ดอกมีกลิ่นหอม ผลมีลักษณะกลม ผลอ่อนสีเขียวเข้ม ผลแก่จะมีสีเขียวปน
เหลืองหรือสีเหลืองอมส้มหรือสีส้ม เปลือกผลหรือผนังผลชั้นนอก (exocarp) มีต่อม
น้ำมัน

## อ้างอิง

## อ่านเพิ่ม
* Burkill, I. H. (1931). "An enumeration of the species of Paramignya, Atalantia and Citrus, found in Malaya". *Gard. Bull. Straits Settlem*. 5: 212–220.
* Mabberley, D. J. (1998). "Australian Citreae with notes on other Aurantioideae (Rutaceae)" (PDF). *Telopea* 7 (4): 333–344.

## แหล่งข้อมูลอื่น

หมวดหมู่:ผลไม้
หมวดหมู่:ไม้ประดับ
หมวดหมู่:สกุลส้ม
มหาวิทยาลัยฟลอริดาสเตต

thumb|ตึกเรียนคณะนิติศาสตร์ โรทุนดา

**มหาวิทยาลัยฟลอริดาสเตต** (Florida State University ย่อว่า FSU) เป็นมหาวิทยาลัยรัฐของสหรัฐ ตั้งอยู่ที่เมืองทัลลาฮัสซี ในรัฐฟลอริดา เป็นหนึ่งในสองมหาวิทยาลัยในรัฐฟลอริดาร่วมกับมหาวิทยาลัยฟลอริดา มี 16 คณะ และ 39 ศูนย์วิจัย โดยในปี พ.ศ. 2550 มีนักเรียนประมาณ 40,000 คน สัญลักษณ์ประจำมหาวิทยาลัยคือ ซิโมโนลส์ (Seminoles) ซึ่งเป็นนักรบชาวอินเดียนแดง

## บุคคลชาวไทยที่สำเร็จการศึกษาจากมหาวิทยาลัยฟลอริดาสเตต
* จรวยพร ธรณินทร์ อดีตปลัดกระทรวงศึกษาธิการ
* เฉลิมพันธ์ ศรีวิกรม์ อดีตนักธุรกิจและนักการเมือง
* อมร วาณิชวิวัฒน์ อดีตกรรมการและโฆษกกรรมการร่างรัฐธรรมนูญแห่งราชอาณาจักรไทย พุทธศักราช 2560
* ศุภวัฒน์ อ่ำประสิทธิ์ นักแสดง พิธีกร นักร้อง และนายแบบ

## อ้างอิง

## แหล่งข้อมูลอื่น
* เว็บไซต์มหาวิทยาลัยอย่างเป็นทางการ

ฟลอริดาสเตต
ฮิว แกรนต์

**ฮิว จอห์น มังโก แกรนต์** () เกิดเมื่อวันที่ 9 กันยายน ค.ศ. 1960 เป็นนักแสดงชาวอังกฤษเจ้าของรางวัลลูกโลกทองคำ

## ประวัติ
เขาเข้าสู่วงการภาพยนตร์เป็นครั้งแรกในชื่อ ฮิวอี แกรนต์ กับผลงานเรื่อง *Priviledged* (1982) หลังจากนั้น เขาร่วมแสดงละครเบาสมองอยู่ระยะหนึ่ง แล้วจึงก่อตั้งคณะของตัวเอง ชื่อว่า Jockeys of Norfolk ต่อจากนั้น เขามีงานทางโทรทัศน์อยู่ และต่อมาได้แสดงภาพยนตร์ระดับอาชีพเป็นเรื่องแรกใน *White Mischief* (1987) ต่อจากนั้นก็ได้รับอีกมากมายเช่น บท ลอร์ดไบรอน ใน *Rowing With the Wind* แล้วตามด้วยบท คลีฟ เดอร์แฮม ใน *Maurice* กำกับโดย เจมส์ ไอโวรี่ ดัดแปลงจากงานนิยายของ อี เอ็ม ฟอร์สเตอร์ ซึ่งทำให้แกรนต์ได้รับรางวัลผู้แสดงนำยอดเยี่ยม จากเทศกาลภาพยนตร์เมืองเวนิซด้วย

แกรนต์กลับมาร่วมงานกับผู้กำกับ เจมส์ ไอวอรี อีกครั้ง ในเรื่อง *The Remains of the Day* (1993) ที่เขาได้ร่วมแสดงกับ แอนโทนี่ ฮ็อพกินส์ และเอ็มม่า ทอมป์สัน และภาพยนตร์ที่ทำให้เขาโด่งดังเป็นอีกสองเรื่องต่อมาในปี 1994 คือ *Sirens* และ *Four Weddings and a Funeral* โดยเฉพาะอย่างยิ่งเรื่องหลัง ที่ทำให้เขาได้ขึ้นปกนิตยสารชั้นนำ ตลอดจนเป็นแขกรับเชิญในรายการทอล์กโชว์ต่าง ๆ รวมถึงได้รับรางวัลบาฟต้า และรางวัลลูกโลกทองคำอีกด้วย

เพียงปีถัดมา เขามีข่าวฉาวที่เขาถูกตำรวจจับ ในข้อหาซื้อบริการทางเพศจากหญิงขายบริการชาวลอสแอนเจลิสคนหนึ่ง ทำให้หนังเรื่อง *Nine Months* (1995) ที่เขาแสดงนำและเข้าฉายในช่วงนั้นพอดี ได้แรงกระพือจากข่าวของเขา เช่นเดียวกับเรตติงของรายการ *The Tonight Show* ที่ผู้ชมได้เห็นแกรนต์กล่าวคำขอโทษต่อเอลิซาเบธ เฮอร์ลีย์ ดาราสาวผู้เป็นคู่ควงของเขาในขณะนั้น

ต่อมาได้แสดงเรื่อง *Sense and Sensibility* (1995) ซึ่งเป็นการร่วมงานกับเอ็มมา ทอมป์สัน อีกครั้ง แต่ผลงานเรื่องถัดมาของเขา ในหนังระทึกขวัญเรื่อง *Extremem Measures* (1996) ที่เป็นงานสร้างของบริษัทของเฮอร์ลีย์ คือ ซิเมียน ฟิล์มส กลับไม่ประสบความสำเร็จอย่างที่คาด

แกรนต์ก็หายหน้าหายตาไปพักใหญ่ จนกระทั่งในปี 1999 ใน *Notting Hill* แสดงร่วมกับจูเลีย โรเบิตส์ หนังประสบความสำเร็จดี ทั้งด้านรายได้และเสียงวิจารณ์ และประสบสำเร็จต่อเนื่องอีก กับ *Mickey Blue Eyes* ในปีเดียวกัน ตลอดจนในผลงานการกำกับของวูดดี อัลเลน เรื่อง *Small Time Crooks* (2000), เรื่อง *Bridget Jones’s Diary* (2001) และ *About A Boy* (2002)

## อ้างอิง
* ฮิว แกรนต์ (Hugh Grant) 

หมวดหมู่:นักแสดงอังกฤษ
หมวดหมู่:บุคคลจากลอนดอน
รูปีอินเดีย

**รูปีอินเดีย** เป็นสกุลเงินที่ใช้ในประเทศอินเดีย มีราคาหน้าเหรียญ หรือธนบัตร ดังนี้
5 รูปี
10 รูปี
20 รูปี
50 รูปี
100 รูปี
500 รูปี

หมวดหมู่:สกุลเงินเอเชีย
หมวดหมู่:เศรษฐกิจของประเทศอินเดีย
ภาวะลดรูป

ในทางคณิตศาสตร์ **ภาวะลดรูป** () หมายถึง กรณีจำกัดที่ทำให้คลาสของวัตถุหนึ่ง ๆ เปลี่ยนคุณสมบัติธรรมชาติไปจนกลายเป็นคลาสของวัตถุชนิดอื่น ซึ่งมักจะเป็นคลาสที่เรียบง่ายกว่า ตัวอย่างเช่น
* จุดเป็นภาวะลดรูปของรูปวงกลม ซึ่งมีรัศมีเท่ากับศูนย์
* รูปวงกลมคือภาวะลดรูปของรูปวงรี ซึ่งมีความเยื้องศูนย์กลาง (eccentricity) เท่ากับศูนย์
* เส้นตรงคือภาวะลดรูปของเส้นโค้งพาราโบลา ซึ่งวางทับอยู่บนระนาบสัมผัส (tangent plane)
* ส่วนของเส้นตรงเป็นภาวะลดรูปของรูปสี่เหลี่ยมมุมฉาก ซึ่งมีความยาวของด้านคู่หนึ่งเท่ากับศูนย์
* เส้นโค้งไฮเพอร์โบลามีภาวะลดรูปเป็นเส้นตรงสองเส้นที่ตัดกันที่จุดจุดหนึ่ง ซึ่งวางทับอยู่บนเส้นกำกับ (asymptote)
* เซตที่ประกอบไปด้วยสมาชิกที่เป็นจุดเพียงจุดเดียว คือภาวะลดรูปของความต่อเนื่อง (continuum) บนเส้นจำนวนจริง
* ตัวแปรสุ่มที่สามารถมีได้เพียงค่าเดียวมีการแจกแจงแบบลดรูป (degenerate distribution)
* ทรงกลมคือภาวะลดรูปของทอรัสที่แกนของการหมุนผ่านจุดศูนย์กลางของรูปวงกลมที่ใช้สร้าง มากกว่าที่จะอยู่ภายนอกของรูปวงกลม
* รูปสามเหลี่ยมลดรูปจะมีจุดยอดทั้งสามร่วมเส้นตรงเดียวกัน

หมวดหมู่:คณิตศาสตร์มูลฐาน
หมวดหมู่:มโนทัศน์ทางคณิตศาสตร์
อ่างเก็บน้ำแม่ต๋ำหลวง

**อ่างเก็บน้ำแม่ต๋ำหลวง**  ตั้งอยู่ที่บ้านทุ่งกล้วย หมู่ที่ 5 ตำบลบ้านเอื้อม อำเภอเมืองลำปาง จังหวัดลำปาง สร้างขึ้นตามแนวพระราชดำริ เพื่อประโยชน์เพาะปลูกของราษฎรทั้งหมด 7 หมู่บ้านได้อย่างทั่วถึงโดยในฤดูฝนครอบคลุมพื้นที่ประมาณ 2,600 ไร่  และในฤดูแล้งประมาณ 600 ไร่ 

ลักษณะอ่างเก็บน้ำ เป็นทำนบดิน ขนาด สันทำนบกว้าง 8.00 ม. ยาว 139.00 ม. สูง 20.00 ม. เริ่มเก็บกักน้ำตั้งแต่ต้นปี พ.ศ. 2549

## อ้างอิง

* อ่างเก็บน้ำแม่ต๋ำหลวงอันเนื่องมาจากพระราชดำริ จ.ลำปาง

แม่ต๋ำหลวง
หมวดหมู่:โครงการอันเนื่องมาจากพระราชดำริ
หมวดหมู่:สิ่งก่อสร้างในอำเภอเมืองลำปาง
เขื่อนราษีไศล

**เขื่อนราษีไศล**  เป็นเขื่อนคอนกรีต มีบานประตูระบายน้ำ 7 บาน กั้นแม่น้ำมูลที่บ้านห้วย-บ้านดอน  ตั้งอยู่ อำเภอราษีไศล จังหวัดศรีสะเกษ เขื่อนเริ่มเก็บกักน้ำในปี พ.ศ. 2536

## ประวัติ
เขื่อนราษีไศล เป็นเขื่อนในกลุ่มโครงการผันน้ำโขง-ชี-มูล ภายใต้การดูแลรับผิดชอบของกรมพัฒนาและส่งเสริมพลังงาน กระทรวงวิทยาศาสตร์ เทคโนโลยีและการพลังงาน เพื่อทำการผันน้ำจากแม่น้ำโขง แม่น้ำชี แม่น้ำมูล มาแก้ปัญหาการขาดแคลนน้ำในพื้นที่ 4.98 ล้านไร่ในเขตภาคอีสาน โดยใช้งบประมาณกว่า 2.28 แสนล้านบาท ใช้เวลาดำเนินการก่อสร้างกว่า 2 ปี

เขื่อนราษีไศล ก่อสร้างโดยการอนุมัติของคณะรัฐมนตรี เมื่อปี พ.ศ. 2532 ให้ก่อสร้างเขื่อนปิดกั้นแม่น้ำมูลที่บริเวณบ้านห้วย อำเภอราษีไศล จังหวัดศรีสะเกษ เป็นฝายยางเก็บน้ำไม่เกินตลิ่ง ตั้งงบประมาณไว้ 140.97 ล้านบาท แต่มีการดำเนินการก่อสร้างจริงในระหว่างปี พ.ศ. 2535 ถึง พ.ศ. 2536 และก่อสร้างเป็นเขื่อนคอนกรีตเสริมเหล็ก งบประมาณ 871.9 ล้านบาทแทน
 
## ระเบียงภาพ

ไฟล์:RasiSalai Entrance.jpg|ป้ายเขื่อนราษีไศล
ไฟล์:RasiSalai Dam Gates 2005.JPG|พื้นที่เขื่อนราษีไศล
 

## อ้างอิง

หมวดหมู่:โครงสร้างพื้นฐานในจังหวัดศรีสะเกษ
ราษีไศล
หมวดหมู่:อำเภอราษีไศล
หมวดหมู่:แม่น้ำมูล
หมวดหมู่:ก่อตั้งในประเทศไทยในปี พ.ศ. 2535
ดีเพ็นด์ออนยู

**ดีเพ็น ออน ยู** () เป็นซิงเกิลที่ 5 ของอายูมิ ฮามาซากิ  วางจำหน่ายเมื่อวันที่ 9 ธันวาคม  พ.ศ. 2541  เปิดตัวสัปดาห์แรกในอันดับที่ 6 ของออริกอนชาร์ตด้วยยอดขาย 37,000 แผ่น  เพลง WHATEVER เป็นเพลงปิดของรายการ "COUNT DOWN TV" ทางช่องทีบีเอส  และเป็นเพลงเปิดของเกม "เธาซันอาร์มส์" ของเครื่องเพลย์สเตชัน  ส่วนหน้าบีของซิงเกิลนี้คือเพลง Two of us ก็เป็นเพลงปิดของเกมเธาซันอาร์มส์เช่นกัน

ซิงเกิล Depend on you ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 27 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 159,000 แผ่น

## รายชื่อเพลง

### 8 ซม.
# Depend on you 
# Two of us 
# Depend on you〜Instrumental〜 

### 12 ซม.
# Depend on you "Original Mix" 
# Two of us "Original Mix" 
# Depend on you "Dub's electro Remix" 
# Depend on you "44XL DUB" 
# Depend on you "BODYGUARD MIX" 
# Two of us "PPS CONNECTION MIX" 
# Two of us "touch of mahogany mix 
# Depend on you "Original Mix -Instrumental-" 

## การแสดงสด

* 8 ธันวาคม พ.ศ. 2541 - Utaban - "Depend on you"
* 11 ธันวาคม พ.ศ. 2541 - Music Station - "Depend on you"
* 16 ธันวาคม พ.ศ. 2541 - Pocket Music  - "Depend on you"
* 19 ธันวาคม พ.ศ. 2541 - CDTV - "Depend on you"
* 21 ธันวาคม พ.ศ. 2541 - Hey! Hey! Hey! Christmas Special - "Depend on you"
* 24 ธันวาคม พ.ศ. 2541 - Happy Christmas Special - "Depend on you"
* 25 ธันวาคม พ.ศ. 2541 - Music Station Special Live - "Depend on you" และ "YOU"
* 30 ธันวาคม พ.ศ. 2541 - Super Live 98 - "Depend on you"
* 31 ธันวาคม พ.ศ. 2541 - CDTV 1998-1999 Special Live - "Depend on you"
* 23 มกราคม พ.ศ. 2542 - Pop Jam - "Depend on you"
* 3 มีนาคม พ.ศ. 2542 - Japan Gold Disc Awards - "Depend on you"
* 22 ธันวาคม พ.ศ. 2542 - Fresh Live - "Depend on you"
## เวอร์ชันยุโรป
ในปี พ.ศ. 2547 ซิงเกิล Depend on you ได้วางจำหน่ายในทวีปยุโรป  โดยซีดีซิงเกิลได้จำหน่ายในประเทศเยอรมนี  ส่วนในต่างประเทศจะอยู่ในรูปของดิจิทัลซิงเกิล

### รายชื่อเพลง
# "Depend on you" (Svenson & Gielen radio edit) 
# "Depend on you" (DJ Shog radio edit) 
# "Depend on you" (DJ Shog dub mix) 
# "Depend on you" (Svenson & Gielen club mix) 
# "Depend on you" (Svenson & Gielen instrumental mix) 

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ฟอร์มายเดียร์...

**ฟอร์ มาย เดียร์...** () เป็นซิงเกิลที่ 4 ของอายูมิ ฮามาซากิ  วางจำหน่ายเมื่อวันที่ 7 ตุลาคม  พ.ศ. 2541  เปิดตัวสัปดาห์แรกในอันดับที่ 9 ของออริกอนชาร์ตด้วยยอดขาย 74,000 แผ่น  เพลง For My Dear... เป็นเพลงโฆษณาเครื่องดื่มโคล่าของบริษัทโมรินากะ  และเพลงนี้ถูกบรรจุอยู่ในอัลบั้ม A Song for XX ของอายูมิ

ซิงเกิล For My Dear ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 33 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 97,000 แผ่น

## รายชื่อเพลง

### 8 ซม.

# For My Dear... 
# For My Dear... ～Acoustic Version～ 
# For My Dear... ～Instrumental～ 

### 12 ซม.
# For My Dear... "Original Mix" 
# For My Dear... "Acoustic Version" 
# A Song for ×× "she shell REPRODUCTION" 
# FRIEND II "JAZZY JET MIX" 
# As if... "Dub's L.B.M Remix"  
# For My Dear... "Original Mix -Instrumental-" 
# For My Dear... "Acoustic Version -Instrumental-" 

## การแสดงสด

* 9 ตุลาคม พ.ศ. 2541 - Super Dream Live - "For My Dear…"
* 17 ตุลาคม พ.ศ. 2541 - Pop Jam - "For My Dear…"
* 24 ตุลาคม พ.ศ. 2541 - CDTV - "For My Dear…"
* 30 ตุลาคม พ.ศ. 2541 - Music Station - "For My Dear…"
* 9 พฤศจิกายน พ.ศ. 2541 - Hey! Hey! Hey! - "Depend on you"

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ไฮเนเก้น

**ไฮเนเก้น** (,  (ไฮเนอเกิน)) เป็นเบียร์ของประเทศเนเธอร์แลนด์ เป็นเบียร์ประเภทลาเกอร์ มีแอลกอฮอล์ประมาณร้อยละ 5 โดยปริมาตร ผลิตโดยบริษัทไฮเนอเกิน บริษัทยักษ์ใหญ่สัญชาติเนเธอร์แลนด์ โดยมีจุดเริ่มต้นจากโรงเบียร์เล็ก ๆ ณ กรุงอัมสเตอร์ดัมในธุรกิจครอบครัวของเคราร์ด อาดรียาน ไฮเนอเกิน ชาวดัตช์ เมื่อปี ค.ศ. 1864 จุดเด่นคือบรรจุภัณฑ์ขวดสีเขียวและดาวสีแดง

## ประวัติ
เมื่อวันที่ 15 กุมภาพันธ์ ค.ศ. 1864 เคราร์ด อาดรียาน ไฮเนอเกิน ในวัย 22 ปีขอทุนจากมารดาในการเข้าซื้อกิจการโรงเบียร์ *เดอ โฮยแบร์ก* (แปลว่า กองหญ้าแห้ง) ในกรุงอัมสเตอร์ดัม ที่เป็นที่นิยมในหมู่กรรมกร ตั้งโรงเบียร์ขึ้นตั้งแต่ ค.ศ. 1592 ต่อมา ไฮเนอเกินได้ว่าจ้าง ดร.เอลิยง (ลูกศิษย์ของหลุยส์ ปาสเตอร์ นักเคมีชาวฝรั่งเศส) ในการผลิตยีสต์หมักนอนก้นขึ้น จึงมีการตั้งสมาคมโรงเบียร์ไฮเนอเกิน (Heineken's Bierbrouwerij Maatschappij) ขึ้น ผลิตเบียร์ในยี่ห้อไฮเนอเกิน วางขายครั้งแรกในปี ค.ศ. 1873

สองปีต่อมา ไฮเนอเกินได้รางวัลเหรียญทอง (Medaille D'Or) ในงานมหกรรมสินค้าอุตสาหกรรมริมแม่น้ำและทะเลนานาชาติที่กรุงปารีส จึงได้เริ่มจุดจำหน่ายในต่างประเทศตั้งแต่นั้นมา จนกลายเป็นผู้ส่งออกเบียร์ไปฝรั่งเศสรายใหญ่ นอกจากนั้นยังได้ประกาศนียบัตรเกียรติคุณ (Diplome d'Honneurs) จากมหกรรมอาณานิคมนานาชาติที่กรุงอัมสเตอร์ดัม ในปี ค.ศ. 1883 สองรางวัลใหญ่นี้ยังถือเป็นความภาคภูมิใจที่บริษัทระบุไว้บนฉลากจนถึงทุกวันนี้

ความสำเร็จในระดับนานาชาติของไฮเนอเกิน เกิดจากฝีมือการบริหารของอัลเฟรด เฮนรี ไฮเนอเกิน ผู้อยู่เบื้องหลังการขยายกิจการของไฮเนอเกินไปสู่ตลาดโลก บริหารงานตั้งแต่ ค.ศ. 1940 จนถึง 1971 และยังทำงานกับบริษัทจนถึงวาระวันสุดท้ายของชีวิต

## ผลิตภัณฑ์
ตั้งแต่ปี ค.ศ. 1975 เป็นต้นมา เบียร์ในเครื่องหมายการค้าไฮเนอเกินส่วนใหญ่ผลิตขึ้นที่โรงเบียร์ในซูเตอร์เวาเดอ จังหวัดเซาท์ฮอลแลนด์ในประเทศเนเธอร์แลนด์ โดยในปี ค.ศ. 2011 มีการผลิต 2.71 พันล้านลิตร แต่หากนับการผลิตในกลุ่มบริษัทไฮเนอเกินทั่วโลกทั้งหมดจะมีปริมาณมากถึง 16.46 พันล้านลิตร จำหน่ายในกว่า 170 ประเทศ

## การโฆษณาประชาสัมพันธ์
ไฮเนอเกินเป็นผู้สนับสนุนหลักของฟุตบอลยูฟ่าแชมเปียนส์ลีกและรักบี้ชิงแชมป์โลก ตลอดจนการถ่ายทำภาพยนตร์เจมส์ บอนด์

## อ้างอิง

## แหล่งข้อมูลอื่น
* 
* Heineken : The advantage in-touch brand building

หมวดหมู่:ตราสินค้าเบียร์
หมวดหมู่:เบียร์และโรงเบียร์ในประเทศเนเธอร์แลนด์
หมวดหมู่:เครื่องดื่มแอลกอฮอล์เนเธอร์แลนด์
รายพระนามคู่อภิเษกสมรสในผู้ปกครองรัสเซีย

**รายพระนามคู่สมรสในพระจักรพรรดิแห่งรัสเซีย** ทรงดำรงพระอิสริยยศเป็น "ซารีนา" หรือ "จักรพรรดินี"

## ซารีนาแห่งรัสเซีย
### [[ราชวงศ์โรมานอฟ]] (ค.ศ. 1613–1721)

## คู่สมรสในพระจักรพรรดิแห่งรัสเซีย
### ราชวงศ์โรมานอฟ

## ผู้อ้างสิทธิในพระยศสมเด็จพระจักรพรรดินีแห่งรัสเซีย

ร
ร
หมวดหมู่:ซารีนาแห่งรัสเซีย
หมวดหมู่:จักรพรรดินีรัสเซีย
หมวดหมู่:สมเด็จพระจักรพรรดินี
หมวดหมู่:ชาวรัสเซีย
เคอร์ฟิว

thumb|ใบอนุญาตให้เดินทางได้ในช่วงเคอร์ฟิวของปาเลสไตน์เมื่อ พ.ศ. 2489

**เคอร์ฟิว** () เป็นคำสั่งกำหนดเวลาใช้ข้อบังคับบางอย่าง โดยปรกติเป็นการกำหนดเวลาให้บุคคลต้องอยู่ภายในเคหสถาน หรือให้ปิดทำการสำนักงานบางประเภท และผู้ออกคำสั่งดังกล่าวมักเป็นเจ้าหน้าที่ของรัฐ แต่ยังหมายถึงกรณีที่เอกชนเป็นผู้ออกคำสั่งได้ด้วย เช่น กรณีที่เจ้าของบ้านกำหนดให้โอแพร์ (au pair) ต้องกลับบ้านในยามเย็น

## ศัพทมูล

คำว่า "เคอร์ฟิว" ในภาษาอังกฤษ มาจากคำว่า "กูฟวร์เฟอ" (couvre-feu) ในภาษาฝรั่งเศสเก่า (Old French) มีความหมายตรงตัวว่า "ดับไฟ" (cover fire) มีที่มาจากกฎหมายของพระเจ้าวิลเลียมผู้พิชิต (William The Conqueror) ที่ให้ดับไฟและแสงไฟทั้งหมดเมื่อระฆังตีแปดนาฬิกา เพื่อป้องกันเพลิงไหม้ในชุมชนอาคารไม้

## ประเภท

# คำสั่งที่เจ้าหน้าที่รัฐหรือทหารเป็นผู้ออก กำหนดให้ทุกคนหรือบางคนอยู่ภายในเคหสถาน ณ ช่วงเวลาบางช่วง ปรกติมักเป็นยามวิกาล คำสั่งเช่นนี้อาจมีขึ้นเพื่อการรักษาความสงบเรียบร้อย (เช่น กรณีที่เกิดในคราวไฟฟ้าดับทั่วภาคตะวันออกเฉียงเหนือของสหรัฐเมื่อ พ.ศ. 2546, การจลาจลในฝรั่งเศสเมื่อ พ.ศ. 2548, แผ่นดินไหวในชีลีเมื่อ พ.ศ. 2553, การชุมนุมประท้วงในประเทศไทย พ.ศ. 2553, การปฏิวัติอียิปต์เมื่อ พ.ศ. 2554, และความไม่สงบที่เฟอร์กูสันเมื่อ พ.ศ. 2557) หรือเพื่อปราบปรามบุคคลบางกลุ่ม
# คำสั่งของผู้ปกครอง (ตามกฎหมาย) ที่ให้ผู้เยาว์กลับบ้านภายในเวลาที่กำหนด ปรกติมักเป็นยามวิกาล อาจเป็นคำสั่งวันต่อวัน หรืออาจมีความแตกต่างกันไปสำหรับแต่ละวันในสัปดาห์
# คำสั่งของหัวหน้าครัวเรือนต่อผู้ช่วยเหลือในครัวเรือน เช่น ต่อโอแพร์ดังกล่าวข้างต้น หรือต่อคนเลี้ยงเด็ก ให้กลับบ้านภายในเวลาที่กำหนด
# ข้อกำหนดรายวันที่ให้แขกผู้พักอาศัยเดินทางกลับที่พักภายในเวลาที่กำหนด ปรกติมักเป็นยามวิกาล
# ในการแข่งขันเบสบอล ได้แก่ คำสั่งว่า ให้การแข่งขันสิ้นสุดลงภายในเวลาใด หรือให้พักการแข่งขันเมื่อถึงเวลาใด เช่น ในอเมริกันลีก (American League) มีการใช้เคอร์ฟิวบังคับเป็นเวลาต่อเนื่องหลายปี กำหนดห้ามอินนิง (inning) เมื่อพ้นเวลา 1 นาฬิกา (ตี 1) ไปแล้ว
# ในวิชาการบิน ได้แก่ คำสั่งห้ามขึ้นบินในเวลากลางคืน ซึ่งห้ามปฏิการทางอากาศยานในช่วงเวลาใด ๆ ของยามค่ำคืนตามที่กำหนด เพื่อป้องกันการรบกวนผู้อยู่อาศัยในบริเวณใกล้เคียง เช่น กรณีของท่าอากาศยานต่าง ๆ ในลอนดอนที่ปฏิบัติการบินตามระบบนับโควตา (Quota Count system)
# คำสั่งห้ามเข้าพื้นที่ที่กำหนดภายในระยะเวลาที่ระบุไว้ เช่น ในอินเวอร์ไคลด์ (Inverclyde) สกอตแลนด์ ห้ามลูกค้า (patron) เข้าสถานที่ที่ได้รับใบอนุญาต (licensed premises) เป็นต้นว่า ผับ คลับ บาร์ ฯลฯ เมื่อพ้นเวลาเที่ยงคืนแล้ว คำสั่งเช่นนี้มักเรียกว่า "ลาสต์ออร์เดอร์" (last order)

นอกจากนี้ยังมีการใช้งานจากผู้นำประเทศเพื่อป้องกันการเจ็บป่วยหรือการแพร่ระบาดของเชื้อโรค หรือเชื้อไวรัสอีกด้วย เช่น ในประเทศไทย ได้มีการประกาศใช้ในขณะเกิดโรคโควิด-19

## อ้างอิง

## แหล่งข้อมูลอื่น

หมวดหมู่:กฎหมายปกครอง
หมวดหมู่:ความมั่นคงแห่งชาติ
หมวดหมู่:การกีดกันทางการเมือง
ทรัส (เพลงของอายูมิ ฮามาซากิ)

**ทรัส** () เป็นซิงเกิลที่ 3 ของอายูมิ ฮามาซากิ  วางจำหน่ายเมื่อวันที่ 5 สิงหาคม  พ.ศ. 2541  เปิดตัวสัปดาห์แรกในอันดับที่ 9 ของออริกอนชาร์ตด้วยยอดขายรวม 182,000 แผ่น  เพลง For My Dear... ถูกบรรจุอยู่ในอัลบั้ม A Song for XX และ A BEST ของอายูมิ

ซิงเกิล For My Dear ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 29 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 206,000 แผ่น

มิวสิกวิดีโอเพลง Trust เป็นฉากเกี่ยวกับอายูมิได้ขับรถไปตามชายหาด  โดยต่อมาตัดไปที่ฉากห้องสีน้ำเงิน  ซึ่งมิวสิกวิดีโอมี 2 ฉากเป็นนี้ส่วนใหญ่

## รายชื่อเพลง

### 8 ซม.

# Trust 
# Trust 〜Acoustic Version〜 
# Trust 〜Instrumental〜 

### 12 ซม.
# Trust "Original Mix" 
# Trust "Acoustic Version" 
# POWDER SNOW "DEE MIX"  
# Trust "DJ SOMA GROW SOUND MIX" 
# Trust "EDDY YAMAMOTO CLUB MIX" 
# Trust "GROOVE THAT SOUL MIX" 
# Trust "Original Mix -Instrumental-" 

## การแสดงสด

*7 สิงหาคม พ.ศ. 2541 - Music Station – "Trust" 
*10 สิงหาคม พ.ศ. 2541 – Hey! Hey! Hey! – "Trust" 
*25 สิงหาคม พ.ศ. 2541 – Utaban – "Trust" 
*5 กันยายน พ.ศ. 2541 – Pop Jam – "Trust"
*4 ธันวาคม พ.ศ. 2541 – Japan Cable Awards – "Trust" 

## ชาร์ต
;ออริกอนชาร์ต (ในญี่ปุ่น)

### 8 ซม.

### 12 ซม.

## แหล่งข้อมูลอื่น
* ข้อมูลของเอเว็กซ์ แทร็กซ์ 
* ข้อมูลของออริกอน

หมวดหมู่:เพลงในปี พ.ศ. 2541
หมวดหมู่:ซิงเกิลในปี พ.ศ. 2541
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ